google/wiki40b huggingface dataset:
Duplesio našlaičiai

Duplesio našlaičiais (pranc. les Orphelins de Duplessis) vadinamos bene didžiausios vaikų išnaudojimo bylos Kanados istorijoje aukos. Keli tūkstančiai našlaičių iš Romos Katalikų Bažnyčios vaikų namų, Kvebeko provincijos vyriausybei suklastojus psichiatrines diagnozes, buvo arba nusiųsti į psichiatrines ligonines, arba jų pačių vaikų namams suteiktas psichiatrinės ligoninės statusas.
Kanadoje mokyklos ir vaikų namai buvo išlaikomi iš provincijos biudžeto, o psichiatrinės ligonines dar papildomai remiamos Kanados vyriausybės. Pradedant 1940 metais, Kvebeko premjeras Maurice Duplessis, bendradarbiaudamas su vaikų namus prižiūrėjusia Romos Katalikų Bažnyčia, dokumentuose „prikūrė“ fiktyvių psichiatrinių ligoninių, o jų paramai skirtus pinigus savinosi.
Tariamose psichiatrinėse ligoninėse kunigų ir vienuolių prižiūrimi vaikai buvo verčiami dirbti vergiškomis sąlygomis, seksualiai išnaudojami, už nusižengimus patirdavo žiaurias fizines ir psichologines bausmes.
Visa tai truko maždaug iki 1960 metų. 1990 metais apie 3000 išlikusių išnaudojimo aukų pradėjo kampaniją už teisingumą. Be Bažnyčios ir provincijos vyriausybės, buvo apkaltintas ir Kvebeko gydytojų koledžas (College of Physicians of Quebec). Rasti medicininiai įrašai rodė, kad čia daug vaikų su suklastotomis psichiatrinėmis diagnozėmis buvo naudojami naujų vaistų testavimui ir kituose medicininiuose eksperimentuose.
Pasiekę pilnametystę ir išleisti, našlaičiai paprastai būdavo neišsimokslinę ir neturėdavo net paprasčiausių savarankiškam gyvenimui visuomenėje reikalingų įgūdžių. Jų savarankiškas gyvenimas dažnai baigdavosi savižudybe arba nusikalstama karjera.
Alvito Šv. Onos bažnyčia

Istorija

Pirmąją medinę bažnyčią apie 1615 m. pastatė Paširvinčio seniūnė Ona Radvilienė. Bažnyčiai dovanotas Boblaukio kaimas (15 valakų) ir dar 6 valakų užežeris. Be to, visi Paširvinčio dvaro valdiniai nuo kiekvieno valako privalėjo kasmet klebonui mokėti po 6 grašius. Dėl Alvito parapijos XVII a. ginčijosi Vilniaus ir Žemaičių vyskupai.
1674 m. minima didelė gerai išlaikoma bažnyčia. Prie jos buvo kunigo Adomo Starkevičiaus pristatyta koplyčia. 1680 m. įsteigta altarija.
Klebono Adomo Dilevskio rūpesčiu 1804 m. pradėta statyti mūrinė bažnyčia. Ją 1824 m. konsekravo pavyskupis Augustinas Polikarpas Marcejevskis. Bažnyčią XIX a. pabaigoje suremontavo Šūklių dvaro savininkas Stanislovas Gauronskis.
1907 m. įsikūręs „Žiburio“ draugijos skyrius (pirmininkas kunigas Vladislovas Tautkevičius) 1909 m. įsteigė biblioteką - skaityklą.
Bažnyčia per Pirmąjį pasaulinį karą apgriauta, sunaikinta klebonija, ūkiniai pastatai. Pamaldos 1925 m. pradžioje perkeltos į Gauronskių koplyčią. Kunigas Petras Maslauskas 1921–1924 m. atstatė bažnyčią. Kitus pastatus – kunigas Andrius Povilaitis. 1921 m. įsikūrė pavasarininkų kuopa.
1944 m. bažnyčia susprogdinta. Ją atstoja šventoriaus kampe buvusi koplyčia – Gauronskių mauzoliejus, pastatytas XIX a. viduryje. Prie jos pristatytos šoninės zakristijos. 2006 m. rugsėjo 25 d. Vilkaviškio vyskupas Rimantas Norvila pasirašė dekretą leisti atstatyti šv. Onos bažnyčią Alvite.

Architektūra

Bažnyčia istoristinė, turi neogotikos, neorenesanso ir neoklasicizmo bruožų, stačiakampio plano, bebokštė, su rūsiu. Vienanavė, altorius – nišoje. Šventoriaus tvora mūrinė.
Nesavastingumas

Budistų požiūris

Budistai užduoda klausimą: kaip gali egzistuoti kažkoks nekintantis esminis pagrindas, toks kaip atmanas, jeigu kartu su Visata viskas nuolatos keičiasi? Toks klausimas iliustruoja budizmo požiūrį, pagal kurį nėra jokio ego, super sielos, nemirtingos šerdies, kuri būtų nekintanti ir nemirtinga, nes viskas nuolatos kinta ir priklauso nuo kitų sudaromųjų dalių.

Mahajanos budizmas ir nesavastingumas

Kai kuriuose mahajanos tekstuose, yra priimtas šiek tiek skirtingas požiūris į nesavastingumą. Theravadoje (hinajanoje) nesavastingumo nagrinėjimas apsiriboja asmens savianalize; mahajanoje nagrinėjamos visos priklausomai atsirandančios dharmos, o pati laisvė nuo savasties (skr. svabhāva) čia vadinama šūnijata (skr. šūnyatā), arba tuštuma.
Anders Zorn

Andersas Cornas (šved. Anders Zorn, 1860–1920 m.) – Švedijos tapytojas, akvarelistas ir ofortistas.

Biografija

Andersas Cornas gimė 1860 m. vasario 18 d. Mūroje, Švedijoje. Jo motina Grudd Anna Andersdotter buvo kilusi iš valstiečių ir sezoniškai dirbo vokiečio Leonard Zorn alaus bravore Upsaloje. Dėl skirtingos socialinės padėties nebuvo kalbų apie tėvų vedybas, Leonardas Cornas pripažino tėvystę, bet sūnaus niekuomet nematė, jis mirė 1872 m. Suomijoje. Andersas Cornas augo su motina kaime Mūros apylinkėse, 1872 m. jis buvo išsiųstas mokytis į mokyklą Enšiopinge, kurioje parodė talentą dailei ir 1875 m. pradėjo mokslus Stokholmo dailės akademijoje. Iš pradžių jis tikėjosi tapti skulptoriumi, tačiau susižavėjo akvarele, kuri iki 1887 m. buvo vienintelė jo meninės išraiškos priemonė. 1880 m. Andersas Cornas pagarsėjo studentų parodoje akvarele „Gedule“. Jo kūriniai buvo pastebėti, pasiturintys miestiečiai užsakė jam portretų. Taip A. Cornas susipažino su pasiturinčio prekybininko žydo šeimos dukterimi Emma Lamm, palaikė su ja slaptus ryšius. Po to A. Cornas keliavo į užsienį, praleido šešis mėnesius Ispanijoje, kūrė portretus Londone. 1885 m. rudenį jis vedė Emma Lamm (1860–1942). Pora po to dvejus metus keliavo, kol apsistojo Paryžiuje, kur nuolat gyveno 8 metus su išvykomis vasaros metu į Švediją, bei į kitas vietoves.
1887−1888 m. A. Cornas lankėsi menininkų kolonijoje Sent Ive (Kornvalis, Anglija) ir tuo metu perėjo nuo akvarelės prie aliejinės technikos. 1888 m. aliejinis paveikslas „Žvejas Sent Ive“ buvo pademonstruotas Paryžiaus salone ir susilaukė sėkmės − jį įsigijo Prancūzijos vyriausybė. 1889 m. pasaulinės parodos Paryžiuje metu A. Cornas buvo apdovanotas Garbės legiono ordinu, tapo tarptautiniu mastu žinomu dailininku. Prie A. Corno žinomumo daugiausiai prisidėjo portretai, kurių ypač daug jis sukūrė septyniose išvykose į JAV. Taip pat dailininkas intensyviai kūrė ofortus (apie 290 vienetų). Svarbią jo kūrybos dalį užėmė aktų gamtos aplinkoje vaizdai, kuriuos jis pradėjo kurti prieš pat 1890 metus. 1896 m. A. Cornas grįžo į Švediją, apsistojo Mūroje, kurioje pasistatydino namą (dabar memorialinis namas). Vėlyvuoju kūrybos laikotarpiu dailininkas dažniau tapė buitines, kaimo scenas. Andersas Cornas mirė 1920 m. rugpjūčio 22 d. Mūroje, palaidotas vietos bažnyčios kapinėse. Didžiausia dailininko kūrinių kolekcija sukaupta 1939 m. įkurtame Corno muziejuje Mūroje. 2010 m. A. Corno akvarelė „Vasaros malonumai“ buvo parduota už 26 mln. švediškų kronų (3,35 mln. JAV dolerių) ir tapo brangiausiu parduotu švedų menininko kūriniu.
Glosteris

Istorija

Miestą įkūrė 48 m. pr. m. e. romėnai ir pavadino Glevum. 1155 m. gavo miesto teises.
Hugo Sconochini

Karjera

Pirmasis Skonočinio klubas buvo Kalabrijos Redžo Panasonic, kuriame jis debiutavo 1990 m. ir su šia komanda pasiekė Italijos pirmąją lygą. 1993–1995 m. rungtyniavo Milane (Recoaro ir Stefanel klubuose). 1995–1996 m. praleido Romos Nuova Tirrena, o vėliau net 5 sezonus Bolonijos Kinder’yje. 2001 m. išvyko į Ispanijos TAU Ceramica klubą, bet kitą sezoną vėl grįžo į Italiją ir vėl žaidė Milane (Pippo ir Breil komandose).
Nešeras

Istorija

Miesto pavadinimas (hebr. נֶשֶׁר) reiškia erelį.
Miestas įkurtas 1925 m., kai prie gyvenvietės buvo pastatyta Nešero cemento gamykla. Gamykla įkurta 1922 m. žydų industrialisto iš Rusijos Michailo Poloko.
Parma (skydas)

Parma, parmula – apvalus Senovės Romos kariuomenės skydas, paplitęs vėlyvojoje Romos imperijoje.
Parmos būdavo iki 90 cm skersmens, karkasas būdavo geležinis. Turėdavo rankeną ir antskydį.
Parmas daugiausia naudodavo auksiliarijai pėstininkai ir kavaleristai. Legionieriai naudodavo sunkesnius ir labiau dengiančius skutumus (lot. scutum). Legionieriai signiferiai irgi naudodavo parmas.
Čen dinastija

Istorija

Dinastijos dradininkas buvo Liangų karvedys Čen Basianas, kuris nuvertė Liangų imperatorių ir pats titulavosi Vudi. Tačiau jo valstybė buvo silpna, kadangi dinastijai nepavyko atstatyti seniau turėtų pozicijų Sičuane. Valstybei nuolat grėsė atakos iš šiaurės (Šiaurės Džou ir Šiaurės Či karalysčių) bei pietų (Čampos).
Vudi įpėdiniai Vendi ir Feidi trumpam atkūrė stabilumą ir klestėjimą, tačiau vėlesnis valdovas Siuandi pasižymėjo neveiklumu ir nesugebėjimu valdyti. Maža to, šiaurėje valdžią konsolidavo Či, o vėliau Sui dinastija, kuri spaudė Čen valstybę į kampą. 589 m. Sui nukariavo Čen ir taip galutinai suvienijo Kiniją į vientisą imperiją.
Carl Gustaf Emil Mannerheim

Ankstyvoji karjera

Manerheimas gimė 1867 m. liepos 4 d. Suomijos švedų šeimoje, etniškai švedų gausiai gyvenamame Vakarų Suomijos salų pakrančių krašte, mieste – Askainene. Baigęs miesto pirmąją gimnaziją, įstojo į carinės (Rusijos imperijos) Suomijos Didžiosios Kunigaikštytės (SDK) Karo lauko akademiją. Ją baigęs, įgijo leitenanto laipsnį bei paskirtas tarnauti Helsinkyje, vėliau išsiųstas į Rusijos platumas vadovauti Rusijos ciesorystės imperatoriškosios kariuomenės Suomijos karių legionui. Pasižymėjęs karo tarnyboje (per taikos laikotarpį), kaip nusipelnęs jaunasis karininkas, turėjo didelės garbės dalyvauti ir vesti autonominės suomių kariuomenės dalinius (tuo metu Suomija autonomijos teisėmis priklausė Rusijai) per paradą, skirtą caro Nikolajaus II–ojo Romanovo karūnavimui. 1904–1905 metais, įvykus Rusijos-Japonijos karui, ypač pasižymėjo mūšiuose Kuriluose, Mandžiūrijoje ir net Korėjos pusiasalyje (!). Buvo konservatyvus ir disciplinuotas, kilmingas Suomijos švedų baronas (didikas), įvertintas imperatoriškosios rusų Suomijos administracijos. Tapo Rusijos imperijos kariuomenės generolu–leitenantu – vienu iš nedaugelio suomių ir švedų, kuriems buvo suteiktas šis karinis laipsnis.
Mazenderano provincija

Geografija

Provincija įsikūrusi pietinėje Kaspijos jūros pakrantėje. Pietiniu pakraščiu driekiasi Elburso kalnai, kuriuos daugiausia dengia drėgnieji miškai (Šomalis) bei kalnų stepės. Čia iškilęs ir aukščiausias kalnas šalyje – Demavendas (5621 m). Tarp kalnų ir Kaspijos įsiterpusi pajūrio lyguma. Būdingas subtropinis, drėgnas klimatas, vasarą temperatūra vyrauja apie 25 °C, žiemą – apie 8 °C. Teka daug trumpų, vandeningų upių. Provincija pasižymi dideliais naftos ir gamtinių dujų ištekliais.

Gyventojai

53,18 % Mazenderano gyventojų gyvena miestuose, 46,82 % kaimuose. Dauguma provincijos gyventojų yra mazenderaniai, kalbantys mazenderanių kalba. Taip pa yra persų, armėnų, turkmėnų, rusų, azerbadžaniečių.
Didžiausi miestai: Saris, Babolis, Amolis, Kaemšehras, Behšehras, Babolseras, Neka, Čalusas, Tonekabonas, Noušehras, Ramsaras.
Aleksandras Halietis

Aleksandras Halietis (1170 m. arba 1185 m. – 1245 m.) – katalikų teologas, filosofas, vienuolis pranciškonas.

Biografija

Gimė Oveno Halėje Glosesterio grafystėje. Aleksandras studijavo Paryžiaus universitete, Menų ir teologijos fakultete. 1220 m. jis tapo magistru regentu. Aleksandras Halietis tapo jaunųjų pranciškonų, atvykusių į Paryžių studijuoti, pagrindiniu mokytoju. 1236/1237 m. jis tapo pranciškonu. Savo paskaitose jis derino pranciškonišką dvasingumo viziją ir akademinę teologiją. Padėjo pirmajai pranciškonų magistrų grupei sudaryti „Summa theologie“. Nors jis buvo ne vienintelis „Sentencijų“ komentaro autorius, bet darbas gavo „Summa Alexandri“ pavadinimą. 1241–1245 m. Aleksandras buvo dekanu teologijos fakultete. Jis taip pat buvo Šv. Tomo Akviniečio ir Šv. Bonaventūros mokytojas.
2017 m. Meksikos Grand Prix

Lenktynininkų pasikeitimas

Pierre Gasly sugrįžo į Toro Rosso komandą praleidęs 2017 m. JAV Grand Prix. P. Gasly pakeitė Daniil Kvyat, o jo komandos draugas buvo Brendon Hartley.
Smedikas

Istorija

Minimas nuo XI amžiaus.
Kvėdarnos herbas

Aprašas

Herbo sidabriniame lauke ant vieno kelio priklaupęs šv. Kazimieras su auksine aureole, dešinėje rankoje laikantis Šventąjį Raštą (knyga raudona, jos lapai ir viršelio kryžius – auksiniai), kairėje – žalią lelijos šakelę su sidabriniais žiedais. Šventasis dėvi ilgus mėlynus marškinius bei raudoną apsiaustą, papuoštą šermuonėlio kailiu. Marškiniai susegti auksine sage, tokios pačios spalvos ir diržas. Veidas ir rankos natūralios spalvos, plaukai juodi. Rudoje skydo papėdėje guli paversta raudona kunigaikščio kepurė su sidabriniu šermuonėlio kailiu; jos lankai ir valdžios obuolys auksiniai.

Istorija

2000 m. kovo 23 d. herbą Lietuvos Respublikos Prezidentas patvirtino dekretu Nr. 824. Herbo etalono autorius – dailininkas Juozas Galkus.
Konstantinas Juozapas Noreika

Biografija

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Marijampolės skyriaus narys, nuo 2003 m. skyriaus pirmininko pavaduotojas.
Helsinkio olimpinis stadionas

Istorija

Sukonstruotas Yrjö Lindegren ir Toivo Jäntti architektų. Statybos darbai prasidėjo 1934 m. vasario 12 d. Baigtas statyti 1938 m. Oficialiai atidarytas tų pačių metų birželio 12 d. Stadionas statytas 1940 m. vasaros olimpinėms žaidynėms, kurias prieš atšaukiant, dėl Antrojo pasaulinio karo buvo perkeltos iš Tokijo į Helsinkį. Po daugiau nei dešimtmečio surengtos 1952 m. vasaros olimpinės žaidynės. 1957 m. vyko bandžio pasaulio čempionatas.
Pilnai atnaujintas 1990–1994 m. Renovuotas prieš pat 2005 m. Pasaulio lengvosios atletikos čempionatą.
Hapoel Katamon Jerusalem FC

Istorija

2007 m. nepatenkintų sirgalių grupė, kuri palaikydavo Jaruzalės „Hapoelį“ įkūrė klubą. Jiems nepatiko klubo vadovybės sprendimai. Tuo metu palaikomas klubas iškrito iš elito diviziono ir žaidė trečios pakopos pirmenybėse.
Huankajus

Istorija

Mantaro slėnis nuo seno buvo gyvenamas indėnų huankų. Apie XI a. slėnį užėmė Vario kultūra. 1460 m. teritorija nepaisant didelio pasipriešinimo prijungta prie Inkų imperijos. Huankajus tapo karališkojo Inkų kelio stotimi. Po ispanų užkariavimo Huankajus buvo nustelbtas kaimyninio Chauchos miesto, tapusio laikinąja Peru sostine. 1572 m. Huankajus įkurtas oficialiai ir pavadintas Santísima Trinidad de Huancayo.

Kultūra

Mieste yra kolonijinio stiliaus 1831 m. pastatyta katedra, nacionaliniu kultūros paminklu pripažinta Malonės koplyčia (Capilla de la Merced), Huankų kultūros parkas, kiti istoriniai pastatai. Huankajuje vyksta įvairios šventės ir festivaliai.
Skewen Athletic FC

Istorija

2005 m. komanda buvo išformuota. 2005 m. Nite susijungus Neath AFC ir Skewen Athletic klubams, susikūrė naujas futbolo klubas Neath FC.
Thomas Burberry

Biografija

Gimė 1835 m. rugpjūčio 27 d. Brockham Green kaime netoli Dorkingo. Mokėsi Brockham Green kaimo mokykloje.
Tomas Berberis buvo vietinio manufaktūros prekybininko mokinys parduotuvėje. 1856 m. jis atidarė savo aprangos verslą Beizingstoke.
Berberis suprato viešumo ir reklamos poreikį, tad pasirūpino, kad lordas Kitčeneris ir lordas Bade-Pauelas vilkėtų jo paltus, saugančius nuo blogo oro. Tokiomis priemonėmis jis savo verslą išplėtė į vieną didžiausių aprangos verslų D. Britanijoje.
Jis buvo absoliučios blaivybės šalininkas, kovojo prieš rūkymą. Jis taip pat buvo prisiekęs baptistas, melsdavęsis kiekvieną rytą.
Tomas Berberis mirė 1926 m. savo namuose Hook miestelyje netoli Beizingstoko.

Šeima

Buvo dukart vedęs. Pirmoji žmona buvo Catherine Hannah Newman, antroji Mary Marshall. Turėjo du sūnus.
Brogiškės

Aplinkinės gyvenvietės

Ilčiukai – 10 km 
 UŽPALIAI – 17 km
UŽTILTĖ – 3 km 
 DUSETOS – 4 km
Craig Thomson

Biografija

Karjerą pradėjo Edinburgo „Hearts“ klube. 2011 m. sezone žaidė FBK klube.
Dagties laikrodis

Dagties laikrodis yra žvakės laikrodis. Viduramžiais buvo gaminami laikrodžiai iš žvakės. Ji matuodavo lygius laiko intervalus liepsnai lydint vašką. Degdama žvakė trumpėja, iš to matyti, kiek valandų praėjo.
Kiririša

Kiririša arba Kiriša – Deivė Motina elamitų mitologijoje. Iš pradžių deivė buvo garbinama Lijano vietovėje, pietvakarių Elame, o III tūkst. pr. m. e. pabaigoje kultas išplito visame Elame. Kiririšos vaidmuo ypač išaugo II tūkst. pr. m. e. pabaigoje – deivė tapo viena svarbiausių elamitų dievybių, buvo laikoma „dievų motina“. II tūkst. pr. m. e. viduryje aukščiausiąja elamitų dievybe tapo Humbanas, o Kiririša imta laikyti jo „didžiąja sutuoktine“. Deivės vardas kiri.riša reiškia „didžioji deivė“.
Kiririša siejama su Deive Motina Pinenkir, teigiama, kad su ja susiliejo II tūkst. pr. m. e. (bent jau nuo XVIII a. pr. m. e.). Vokiečių iranologo Walther Hinz teigimu, iš pradžių Pinenkir vardas buvo tabu, vietoj jo ši deivė vadinta Kiririša, o laikui bėgant imta laikyti atskira dievybe.
Katodinių spindulių vamzdis

Katodinių spindulių vamzdis (angl. Cathode Ray Tube, CRT) – elektroninė lempa, elektrovakuuminis prietaisas, kuriame fosforescuojančiame ekrane vaizdą kuria elektronų pluoštelis (elektronai anksčiau buvo vadinami katodiniais spinduliais, angl. cathode ray).
Tokį vamzdį sudaro didelė vakuuminė kolba, kurios gale yra elektronų šaltinis (srovės kaitinamas siūlas). Kolboje sukuriami elektriniai ir magnetiniai laukai elektronus įgreitina ir sufokusuoja į pluoštelį, kuris greitai „bėga“ kitoje kolbos pusėje esančiu ekrano paviršiumi. Ekrano paviršius iš vidaus padengtas medžiaga, kuri švyti į ją atsitrenkiant pagreitintiems elektronams.

Trūkumai

Kadangi vaizdą formuoja bėgantis taškas, vaizdas monitoriuje šiek tiek mirga, vargindamas akis. Šis mirgėjimo efektas mažesnis esant didesniam vaizdo atnaujinimo dažniui. Pardavėjai teigia, esą 100 Hz (kadrų per sekundę) mirgėjimo akis jau nepastebi. Tačiau tuomet elektronų pluoštelis turi judėti labai greitai, todėl tokie monitoriai darosi sudėtingi ir brangūs. Kita išeitis – panaudoti liuminoforą, kuris švytėtų ilgiau, negu yra veikiamas elektronų pluošto. Tačiau tokiu atveju ekrane lieka judančio vaizdu šešėliai ir jis daugeliui vartotojų nepatogus.
Į stiklą atsitrenkiantys įsibėgėję elektronai, prarasdami energiją, spinduliuoja kenksmingus rentgeno spindulius. Tobulinant CRT konstrukciją, stengiamasi spinduliavimą sumažinti, bet visgi jis nėra lygus nuliui. Daugiau spinduliuoja dideli, spalvotą vaizdą rodantys CRT, nes juose elektronus tenka labiau įgreitinti.
Elektronų nukreipimui ir įgreitinimui naudojami galingi elektromagnetiniai laukai, kurie irgi kenkia sveikatai. Kuo didesnis ekranas, tuo šie laukai stipresni.
CRT naudoja daug elektros energijos.
CRT darbui reikalinga aukšta elektrinė įtampa, kuri, pažeidus monitoriaus korpusą, yra pavojinga gyvybei.
CRT yra didelis ir gana pavojingas (jei dūžta vakuuminė kolba) prietaisas.
Janis Ezerinis

Biografija

1910 m. baigė Valmieros mokytojų seminariją. Iki 1914 m. mokytojas, prasidėjus Pirmajam pasauliniam karui mobilizuotas, bet dėl ligos atleistas, nuo tuberkuliozės gydėsi Abchazijoje. 1919–1922 m. laikraščio „Brīvā Zeme“ literatūrinės dalies vedėjas.{{VLE|V|725|[[

Kūryba

Novelėse žmogaus būtis vaizduojama kaip vyksmas, kurį lemia meilės ir mirties išgyvenimai. Novelėms būdingas veiksmo dinamiškumas, tragizmo ir komizmo derinimas, ironija. Eilėraščiuose spalvingi vaizdai, pakili nuotaika kaitoma su pesimistiniais išgyvenimais.
Enceladas (palydovas)

Enceladas – mažas, bet aktyvus Saturno palydovas, atrastas 1789 m. Viljamo Heršelio.
Palydovo skersmuo yra 500 km, orbitos spindulys – 238 020 km, orbitinis periodas – 1,37 paros. Palydovo ryškis opozicijoje yra 11,8. Geometrinis albedas arba atspindys sieka beveik 100 %. Encelado paviršių sudaro grynas ledas. Palydovo paviršiuje yra nedidelių smūginių kraterių, ilgų plyšių, kanjonų. Paprastai Encelado paviršiuje tvyro – 200 °C šaltis.
Enceladas savo paviršiumi labiausiai primena Jupiterio palydovą Europą, kurioje, kaip manoma, po jo ledais gali būti skysto vandens vandenynas. Apie skysto vandens buvimą Encelade galima spręsti iš vandens geizerių, užfiksuotų 2006 metų kovo 9 d. automatinio zondo Cassini-Huygens nuotraukoje. Labiausiai tikėtina, kad geizerius maitina nedideli skysto vandens sluoksniai.
Iš trykštančių ledo geizerių išsiveržę vandens garai sudaro itin retą atmosferą.
Enceladas yra vienas iš nedaugelio Saulės sistemos kūnų, pasižyminčių aktyvia vulkanine veikla.
Analai

Istorija

Analus kūrė senovės egiptiečiai, šumerai, persai, kinai, graikai. Senovės Graikijoje analų forma buvo paplitusi iki Herodoto. Dabartinį pavadinimą analams suteikė romėnai. Seniausiems romėnų analams šaltiniu pasitarnavo žynių  kasmetiniai įrašai ant medinių lentelių, padengtų gipsu, su konsulų paminėjimu. Šios lentelės buvo pristatomos visuomenei, ant jų būdavo surašomi svarbiausieji įvykiai: aukščiausių valdininkų vardai, saulės ir mėnulio užtemimai, žinios apie kainų kilimą, karus ir kt.
Manoma, kad seniausi raštai pražuvo Romos gaisre 387 m. pr. m. e. per galų antpuolius, tačiau vėliu buvo atstatyti iš prisiminimų ir pratęsti. Apie 130 m. pr. m. e. konsulas Publius Mucius Scaevola analus sudėjo į 80 knygų rinkinį, pavadintą „Annales maximi“ (liet. Didieji analai). Oficialių analų rašymas Romos respublikoje nutrūko tarp 123 ir 114 m. pr. m. e. 
Nors senovės Romos analų iki šių dienų neišliko, tačiau jais kaip šaltiniais naudojosi daugelis romėnų istorikų (pvz., Titas Livijus), kurie, kaip Tacitas, taip pat kartais savo raštams suteikdavo analų pavadinimą ir formą. 
Analai plačiai paplito viduramžiais, kada beveik kiekvienas didelis vienuolynas rašė savo metinius raštus.
Flandrija

Flandrijos regiono vėliava

Flandrijos regiono vėliava – auksiniame (geltoname) fone stovintis ant užpakalinių kojų juodas liūtas, ginkluotas raudonais nagais ir liežuviu.

Istorija

Flandrija, viduramžiais buvusi Flandrijos grafystės teritorija (kuri apėmė Belgijos šiaurinę dalį – Vakarų Flandrijos ir Rytų Flandijos provincijas, regioną aplink Turnė miestą, taip pat Nyderlandų Zelandijos provincijos vakarinę dalį, ir Prancūzijos Šiaurės departamento dalį). Nuo 1831 m. Flandrija dažniausiai reiškia Belgijos teritorijos dalį, kurios gyventojai kalba flamandų kalba (nyderlandų kalbos variantas).
Day & Age

Albumo kūrimas

Grupė pavadino albumą praeito studijinio albumo „Sam's Town“ tęsiniu. Jo dainos pradėtos kurti būtent šio albumo pristatymo turo metu. Iš atlikėjų, kurie įkvėpė kurti, vokalistas Brandon Flowers mini Elton John, David Bowie ir Lou Reed. Bendradarbiaudami su prodiuseriu Stuart Price, grupė savo dainų demo versijas, sukurtas Las Vegase, siųsdavo internetu jam į Londoną.
Albumo titulinės dainos „Day & Age“ nėra, tačiau šie žodžiai minimi dainose „Neon Tiger“ ir „The World We Live In“.

Singlai

Išleisti singlai: „Human“, „Spaceman“, o trečiuoju albumo singlu atskirose šalyse pasirinktos skirtingos dainos: „The World We Live In“ – Europoje ir Australijoje, o „A Dustland Fairytale“ – JAV.
Taip pat buvo išleistas ir dainos „Goodnight, Travel Well“ videoklipas.

Kiti faktai

Albumas pakilo į 1-ą Graikijos, Airijos, Norvegijos bei Did. Britanijos albumų topo vietą.
2008 m. gruodžio mėn. muzikinis žurnalas „Rolling Stone“ išrinko albumo viršelį Geriausiu metų albumo viršeliu, jo skaitytojai šį albumą išrinko Geriausiu 2008 m. albumu, o leidinys „New York Post“ - Nr.2 Metų albumu.
Iki šios dienos albumo parduota virš 3 mln. kopijų.